Inperking vat aan die sak van huisdokters en tandartse - Solidariteit WêreldSolidariteit Wêreld
Tuis › Soldeer › Inperking vat aan die sak van huisdokters en tandartse
The Star berig dat honderde mediese praktyke op die rand van ondergang is weens 'n daling in die getal afsprake wat aan die Covid-19-pandemie gewyt kan word. So het Coenie Smith, Nedbank se nasionale bestuurder vir mediese beroepslui, verlede week berig.
Terwyl die getal Covid-19-gevalle in Suid-Afrika bly styg en diegene in die voorste linie onvermoeid werk om mense wat daardeur getref word te behandel, het die vraag na die dienste van ander, soos algemene praktisyns, spesialiste en tandartse, aansienlik gedaal. Dit het gelei tot 'n kontantknyp wat sommige verskaffers genoop het om hul praktyke af te skaal en gesondheidswerkers af te dank.
Statistieke wat onlangs deur die SA Mediese Vereniging (Sama) uitgereik is, toon dat privaat praktyke 'n gemiddelde afname van 60% in pasiëntgetalle tydens die streng inperking ondervind het. Alhoewel pasiëntgetalle sedertdien toegeneem het, bly dit 40-50% laer as normaal.
Die SA Mediese en Tandheelkundigepraktisynsvereniging, wat ongeveer 2 000 lede in die hoofsaaklik histories-onderbediende townships verteenwoordig, het ondervind dat sake tydens die pandemie gemiddeld gehalveer het. Die Raad op Mediese Skemas het vroeër 'n voorstel uit die privaat sektor dat mediese fondse hul reserwes gebruik om gesondheidsorgpraktisyns te help om staande te bly, van die hand gewys.